Jurijs Žigajevs

Jurijs Žigajevs (dzimis ) ir bijušais Latvijas futbolists, malējais pussargs. Pēc karjeras beigām — futbola apskatnieks, pazīstams ar raidījumu "Pa pāris kausiem", komentētājs un treneris. Futbolista karjeras laikā pārstāvējis Latvijas klubus FK Zibens/Zemessardze, FK Rīga, FK Ventspils un FK Spartaks Jūrmala, kā arī spēlējis Polijas klubā Lodzas "Widzew". Aizvadījis 35 spēles Latvijas izlasē.

 Biogrāfija 
Dzimis Sanktpēterburgā (toreizējā Ļeņingrada), kur viņa vecāki mācījās, bet astoņdesmito gadu beigās ar ģimeni pārcēlās uz Latviju. Tēvs ir no Kazahstānas, kur jaunībā arī spēlējis futbolu, bet Jurija māte ir no Daugavpils rajona Eglaines Eglaines pagastā.Jurijs Žigajevs: "Esam gatavi cīnīties par trijnieku!" , intervija interneta portālam eSports.lv 2007.gada jūlijā, pārpublicēta LFF mājaslapā, informācija iegūta 05.05.2008

Jurijs mācījies un spēlējis futbolu Ilūkstes sporta skolā pie trenera Vladimira Vinokurova, jau no agras bērnības trenējies kopā ar kādreizējo Dinaburg FC futbolistu Rolandu Krjaukli.

Virslīgā debitējis Ilūkstes kluba FK Zibens/Zemessardze sastāvā,Neaizstājamais Rīgas ilūkstietis , Kristiāna Girviča raksts žurnālā Sports, publicēts 04.07.2007, informācija iegūta 05.05.2008 bet jau kopš 2002. gada spēlēja FK Rīga. Jurijam bija 17 gadi, kad viņš saņēma FK Rīga komandas piedāvājumu un pārcēlās uz Rīgu. Mācījies Rīgas 49. vidusskolā.

2006. gadā spēlējis Latvijas U-21 izlases pamatsastāvā, bet 2007. gadā kopā ar FK Rīga veiksmīgi aizvadīja sezonas sākumu un tika uzaicināts uz Latvijas izlasi, kur vairākām spēlēm bija pieteikts kā rezervists. Izlases sastāvā debitēja  spēlē pret Islandi, izejot uz maiņu spēles kompensācijas laikā.

Tajā pašā 2007. gadā Latvijas Futbola federācijas Treneru padome, nosaucot LMT Virslīgas čempionāta 2007. gada labākos spēlētājus, atzina Žigajevu par vienu no labākajiem labās malas pussargiem kopā ar Alekseju Višņakovu no FK Skonto.LFF nosauc Virslīgas labākos futbolistus, aģentūras LETA ziņa, publicēta portālā apollo.lv 12.11.2007, informācija iegūta 05.05.2008 Gada beigās arī portāla eSports.lv LMT Virslīgas gada apskatā nosaukts kā visvairāk progresējušais spēlētājs, iekļauts arī simboliskās izlases rezervistos.Līdz šim interesantākā Virslīga , Miķeļa Oša raksts portālā eSports.lv, publicēts 15.11.2007, informācija iegūta 05.05.2008

2008. gadā Žigajevs pussezonu aizvadīja FK "Rīgas" sastāvā, bet jūlijā pārgāja uz FK Ventspils.FK "Ventspils" — trīs prom, viens klāt , Pētera Neimaņa raksts portālā eSports.lv, publicēts 08.07.2008, informācija iegūta 11.07.2008  Žigajevs guva savainojumu spēlē pret FK Jūrmala un pusgadu nevarēja atgriezties laukumā.

Pēc veiksmīgas 2010. gada sezonas Virslīgā FK Ventspils sastāvā Žigajevs parakstīja līgumu ar Polijas augstākās līgas komandu Lodzas "Widzew", bet divu sezonu laikā tur aizvadot tikai 5 spēles, viņš atgriezās FK Ventspils. 2013. un 2014. gadā FK Ventspils sastāvā kļuva par Latvijas čempionu.

Pirms 2018. gada sezonas pievienojās FK Spartaks Jūrmala. Tomēr tajā aizvadīja tikai septiņas spēles un 2018. gada jūlijā paziņoja par futbolista karjeras beigām.

Pēc futbolista beigām darbojies kā sporta vlogeris, kopā ar aktieri Kristianu Kareļinu veido raidījumu par futbolu "Pa pāris kausiem". No 2022. gada — FK PPK/Betsafe komandas treneris.

Jurijs runā latviski, krieviski, angliski un lietuviski.

 Atsauces 

 Ārējās saites 

 Ilūkstes futbolistu kalve, Kristiāna Girviča raksts žurnālā Sports, publicēts 22.11.2007, informācija iegūta 05.05.2008
 Žigajeva blogs diena.lv

Kategorija:Sanktpēterburgā dzimušie
Kategorija:1985. gadā dzimušie
Kategorija:Latvijas futbolisti
Kategorija:Latvijas izlases futbolisti
Kategorija:FK Spartaks Jūrmala spēlētāji
Kategorija:FK Ventspils spēlētāji
Kategorija:Latvijas sporta žurnālisti
Kategorija:Latvijas sporta komentētāji
Kategorija:Latvijas futbola treneri
Kategorija:Lodzas "Widzew" spēlētāji